Systurfyrirtæki Purdue Pharma , Mundipharma , setti á markað mótlyf við ópíóíðum . getty / Geography Photos / Darren McCollester Systurfyrirtæki ópíóðaframleiðandans Purdue Pharma hefur sett á markað mótlyf við ópíóíða ofskömmtun . Purdue stendur nú í málaferlum í Bandaríkjum vegna aðildar sinnar að ópíóíðafaraldrinum svokallaða og er talið einn helsti áhrifavaldur faraldsins vegna markaðssetningar fyrirtækisins á ópíóíðalyfinu OxyContin . Frá þessu er greint á vef fréttastofu AP . Þrátt fyrir að Purdue standi í þúsundum málaferla í Bandaríkjunum hefur Mundipharma , systurfyrirtæki þess , sótt í sig veðrið annars staðar , meðal annars í Evrópu og Ástralíu , og hefur Mundipharma notast við sömu sölutækni og Purdue gerði við sölu OxyContin . OxyContin er talið eitt skæðasta ópíóíðalyfið á bandarískum markaði.getty / George Frey Purdue Pharma er talið hafa leikið lykilhlutverk í að ýta undir útgáfu lyfseðla sem varð til þess að faraldurinn í Bandaríkjunum braust út með því að breyta því hvernig verkir voru meðhöndlaðir um aldamótin 2000 . Purdue var fjórði stærsti ópíóíðaframleiðandinn í Bandaríkjunum þrátt fyrir að hafa átt aðeins um 3% markaðarins . Purdue seldi 378 milljarða króna virði af lyfi sínu OxyContin , sem er mjög sterkt ópíóíðalyf og var virði þess á markaði árið 2010 þriðjungur ópíóíðamarkaðarins á hápunktinum . Í lyfinu eru oxycodone , sem er sterkur ópíóíði sem framleitt er úr valmúa og er efnið sterkara en morfín . Lyfinu hefur víða verið kennt um fjölgun ofskammta á fyrsta áratugi 21. aldar . Mótlyfið sem Mundipharma hefur sett á markað er kallað Nyxoid og er það nefsprey gert úr lyfinu naloxone sem vinnur gegn ofskömmtun . Naloxone lyf geta skipt sköpum og bjargað lífum fólks ef til ofskömmtunar kemur . Nyxoid var nýlega samþykkt á nýsjálenskum , áströlskum og evrópskum markaði . Nyxoid skammtar of dýrir miðað við framleiðsluverð Patrice Grand , talsmaður Mundipharma í Evrópu , sagði í yfirlýsingu að heróín sé einn helsti valdur dauðsfalla vegna ofskammta í Evrópu og sagði hann að naloxone nefsprey gæti skipt sköpum . Naloxone hefur lengi verið til sem stungulyf og er það bæði algengt og ódýrt lyf . Hins vegar er Nyxoid eitt fyrsta lyfið í mörum löndum sem kemur í formi nefspreys en það er auðveldara í notkun og ekki eins óhugnanlegt fyrir þá sem verða vitni að ofskömmtun og getur gert fólki auðveldara að bregðast við svoleiðis aðstæðum . Naloxone lyf í sprautuformi.getty / Joe Phelan Nyxoid er ekki selt í Bandaríkjunum en það er dýrara en naloxone sem hægt er að sprauta í æð en skammturinn kostar rúmar sex þúsund krónur í mörgum Evrópulöndum . Svipað lyf hefur verið til í Bandaríkjunum í mörg ár sem kallast Narcan . Gagnrýnendur segja að Nyxoid sé óhóflega dýrt sérstaklega þar sem ódýr naloxone lyf eru nú þegar til á markaði . Grand vildi ekki greina frá því í samtali við fréttafólk hver framleiðslukostnaður Nyxoid sé eða hve mikið fyrirtækið hefur grætt á lyfinu . „ Þið eruð að selja lyf sem valda fíkn og ofskömmtun og núna eruð þið að selja lyf sem vinna gegn fíkn og ofskömmtun ? “ spurði Andrew Kolodny , sem hefur verið hávær gagnrýnandi Purdue og hefur vitnað gegn fyrirtækinu fyrir dómi . „ Það er frekar sniðugt er það ekki ? “ Naloxone í formi nefspreys . Narcan hefur verið aðgengilegt í Bandaríkjunum í fjölda ára.getty / Drew Angerer Mundipharma greiddi fyrir rannsókn á naloxone í Ástralíu og voru niðurstöðurnar úr henni notaðar fyrir 840 milljóna króna verkefni til að dreifa naloxone lyfjum í Ástralíu , þar á meðal Nyxoid . Í október tilkynnti ástralski heilbrigðisráðherrann Greg Hunt að Nyxoid yrði niðurgreitt af ríkinu og kostar skammturinn nú aðeins rúmar fimm hundruð krónur í stað sex þúsund . Í sumum löndum , þar á meðal Noregi , er Nyxoid eina naloxone lyfið í formi neyfspreys sem er á markaði samkvæmt Thomas Clausen , prófessor við Háskólann í Osló en hann fer með yfirumsjón naloxone verkefnis landsins . Hann segist vera ánægður að Nyxoid sé aðgengilegt en verra sé að fyrirtæki sem þekkt er fyrir yfirgengilega markaðssetningu á ópíóíðalyfjum græði á ópíóíðafíkn á þennan hátt . Þá sagðist hann vona að fleiri fyrirtæki myndu fara inn á þennan markað og að samkeppni myndi lækka verð á naloxone . Hann bætti því við að naloxone væri svo ódýrt að Sameinuðu þjóðirnar hafi hrundið af stað verkefni í Mið-Asíu þar sem skammturinn af naloxone í sprautuformi kostaði í kring um hundrað krónur . Þá kostar Nyxoid rúmar fimm þúsund krónur í Svíþjóð . Bandaríska lyfjafyrirtækið Johnson & Johnson var í dag dæmt til þess að greiða Oklahoma-ríki 572 milljónir dollara vegna þess skaða sem ópíóðafaraldurinn hefur valdið í ríkinu .